চিলি'র কোয়হাইকেতে (*Coyhaique*) অবস্থিত সেরো ম্যাকাই (*Cerro Mackay*) পর্বত অ্যাডাকাইট এর স্তম্ভ দ্বারা গঠিত।
কাছ থেকে দেখা সেরো ম্যাকাই (চিলি) এর অ্যাডাকাইটের স্তম্ভসমূহ
**এডাকাইট** (বা **অ্যাডাকাইট**; ইংরেজি: **Adakite**) হচ্ছে এক ধরনের আগ্নেয় শিলা যার সংযুতি অন্তর্বর্তী থেকে *ফেল্‌সিক* (*felsic**;* ভূতত্ত্বে, ফেল্ডস্পার ও কোয়ার্টজ এর গঠনকারী উপাদানের প্রাচুর্য আছে এমন আগ্নেয় শিলার বর্ণনামূলক বিশেষণ হিসেবে শব্দটি ব্যবহৃত হয়) গঠনের হয়ে থাকে এবং এদের ভূ-রাসায়নিক বৈশিষ্ট্যাবলি ম্যাগমার মতই হয়ে থাকে। শুরুতে মনে করা হত, এই শিলা *আগ্নেয় বৃত্তচাপ* (*volcanic arc*) এর নিচে অধোগত পরিবর্তিত ব্যাসল্টের আংশিক গলনের মাধ্যমে গঠিত হয়।

অধোগমন মণ্ডলে (*subduction* *zones*) উৎপন্ন অধিকাংশ ম্যাগমাই আসে অধোগমন প্রাচীর (*subducting* *plate*) এর ওপরে অবস্থিত ভূ–আচ্ছাদন (*mantle*) থেকে। যখন রূপান্তরিত (*metamorphosed*) ব্যাসল্টের মধ্যে ভেঙে যাওয়া খনিজ হতে, সোদক প্রবাহী নির্গত হয়ে ভূ–আচ্ছাদনের ভেতর দিয়ে উত্থিত হয়, তখন আংশিক গলনের সূচনা ঘটে। তবে, ডিফান্ট (*Defant*) ও ড্রামন্ড (*Drummond*) এর মতে, যখন নবীন (২.৫ কোটি বছরের কম বয়সী) মহাসাগরীয় ভূত্বক (*oceanic* *crust*) অধোগত হয়, সচরাচর এর বৃত্তচাপের ওপর এডাকাইট গঠিত হয়। সাধারণত যে ভূত্বক অধোগত হয়, তার তুলনায় নবীন মহাসাগরীয় ভূত্বক "উষ্ণতর" হয়ে থাকে (মধ্য–মহাসাগরীয় শৈলশিরার কাছে, যা এদের গঠনস্থল)। এই উষ্ণতর ভূত্বকের কারণেই, ওপরের ভূ–আচ্ছাদন এর পরিবর্তে নিচের রূপান্তরিত অধোগত ব্যাসল্টের গলন ঘটে থাকে। বহু গবেষকের পরীক্ষামূলক কাজ থেকে "গলিত ফলক" (*slab melts*) এর ভূ–রাসায়নিক বৈশিষ্ট্যাবলির যথার্থতা প্রমাণ এবং অধোগমন স্তরের নবীন তথা উষ্ণতর ভূত্বক থেকেই যে গলিত ফলকগুলো তৈরি হয়, তা নিয়ে সংশয় নিরসন হয়েছে।

ভূ-রাসায়নিক গঠন
----------------

ডিফান্ট ও ড্রামন্ড কর্তৃক প্রদত্ত অ্যাডাকাইট এর ভূ-রাসায়নিক বৈশিষ্ট্যাবলি নিম্নরূপ:

{\displaystyle {\ce {SiO\_2}}} (সিলিকা): ৫৬ *wt %* (শতকরা ওজন হিসেবে) এর বেশি

{\displaystyle {\ce {Al\_2O\_3}}} (অ্যালুমিনা): ১৫ *wt %* এর সমান বা বৃহত্তর

{\displaystyle {\ce {MgO}}} (ম্যাগনেসিয়া): সাধারণত ৩ *wt %* এর চেয়ে ক্ষুদ্রতর

{\displaystyle {\ce {Sr}}} (স্ট্রনশিয়াম): ৪০০ পিপিএম (*ppm* = *parts per million*) এর চেয়ে বৃহত্তর

{\displaystyle {\ce {Y}}} (ইট্রিয়াম): ১৮ পিপিএম এর চেয়ে ক্ষুদ্রতর

{\displaystyle {\ce {Yb}}} (ইটারবিয়াম): ১.৯ পিপিএম এর চেয়ে ক্ষুদ্রতর

{\displaystyle {\ce {^{87}Sr /^{86}Sr}}} : সাধারণত ০.৭০৪৫ পিপিএম এর চেয়ে ক্ষুদ্রতর

পরবর্তীকালে, ডিফান্ট এবং কেপেঝিনস্কাস (*Kepezhinskas*) এই বিষয়টি নিয়ে আরও বিশদ পর্যালোচনা করে বের করেন যে, সোনা ও তামা-সহ অনেক খনিজ আকরিকের মধ্যে অ্যাডাকাইটের উপস্থিতি লক্ষ্য করা যায়।

আদাক দ্বীপ, আলাস্কা, যুক্তরাষ্ট্রড্রামন্ড ও ডিফান্ট উল্লেখ করেন যে, আর্কিয়ান ট্রঞ্জেমাইট (*Trondhjemite*) (যা দ্বারা প্রাচীন মহাদেশীয় ভূত্বকের অধিকাংশ গঠিত) এর সাথে এডাকাইটের ভূ-রাসায়নিক বৈশিষ্ট্যে সাদৃশ্য রয়েছে। তাদের ধারণামতে, সমগ্র আর্কিয়ান ভূত্বকের উদ্ভব ঘটেছে অধোগত মহাসাগরীয় ভূত্বকের আংশিক গলনের ফলে, যা গঠিত হয়েছিল আর্কিয়ান অধিযুগের সময়কালে (২৫০ কোটি বছরেরও বেশি সময় পূর্বে)। এর কারণ হচ্ছে, পৃথিবীর সূচনালগ্নে ভূ-আচ্ছাদনের তাপমাত্রা আরও অনেক বেশি ছিল এবং তখন আরও বেশি পরিমাণে মহাসাগরীয় ভূত্বকের উদ্ভব হত ও নবীন দশায় তার অধোগমন ঘটত। এই প্রস্তাবনাটি বেশ বিতর্কিত এবং এখন পর্যন্ত বৈজ্ঞানিক সম্প্রদায় এটা নিয়ে সন্দিহান। বিকল্প আরেকটি ব্যাখ্যা হচ্ছে, মহাদেশীয় ভূত্বকের উৎপত্তি হয়েছিল নিম্নস্তরের ভূত্বকীয় ব্যাসল্টের আংশিক গলনের মাধ্যমে। এডাকাইটের বিভিন্ন প্রজন্মের ক্ষেত্রেও একই স্বীকার্য মেনে নেওয়া হয়েছে। তবে, অধোগত নবীন ভূত্বক আর এডাকাইট উদ্গীরণ এর মধ্যে পারস্পরিক সম্পর্ক কিংবা Yb এবং Y এর স্বল্পমাত্রা যে এর উৎসে গারনেট এর সুস্থিত উপস্থিতি নির্দেশ করে - তার কোন ব্যাখ্যা এই প্রকল্প (*hypothesis*) থেকে পাওয়া যায় না। পৃথিবীর অভ্যন্তরে উচ্চ চাপেই কেবল গারনেট তৈরি হয় এবং এডাকাইট উদ্গীরণ করে এমন কোন দ্বীপের নিচে অবস্থিত নিম্নতর ভূত্বকে তা কখনোই স্থিতিশীল হবে না।

নিম্নমাত্রার ম্যাগনেসিয়ামযুক্ত এডাকাইট, অধোগত ব্যাসল্টের তুলনামূলকভাবে বিশুদ্ধ আংশিক গলন নির্দেশ করে। আর উচ্চ ম্যাগনেসিয়ামযুক্ত এডাকাইট বা উচ্চ ম্যাগনেসিয়ামযুক্ত অ্যান্ডেসাইট দ্বারা ওপরে অবস্থিত ভূ-আচ্ছাদন কীলকে (*mantle wedge*) উপস্থিত পেরিডোটাইট কর্তৃক দূষিত গলন নির্দেশ করে। তিব্বত এবং ক্ষুদ্রতর ককেশাস পর্বতমালা'র নিচে অবস্থিত আন্তঃমহাদেশীয় সংঘর্ষ মণ্ডলেও এডাকাইটের অস্তিত্ব রয়েছে বলে জানা গেছে।

মধ্য-দক্ষিণ মেক্সিকো'র ছয়টি আগ্নেয়গিরি নিয়ে গঠিত আন্তঃ মেক্সিকান আগ্নেয় বলয়

দৃষ্টান্ত
---------

আদাক দ্বীপ, আলাস্কা

আন্তঃ মেক্সিকান আগ্নেয় বলয়, মেক্সিকো

মিন্দানাও, ফিলিপাইন

তথ্যসূত্র
---------

1. ↑  Thomas, Pierre (১৩ নভেম্বর ২০১৭)। "Les adakites de Coyhaique (Chili) : des prismes extraordinaires faits de roches rares dans un contexte géologique peu fréquent"। *Planet Terre* (French ভাষায়)। ENS de Lyon। সংগ্রহের তারিখ ১৮ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "felsic"। *The Free Dictionary*।
3. ↑  Defant M.J.; Drummond M.S. (১৯৯০)। "Derivation of some modern arc magmas by melting of young subducted lithosphere" (পিডিএফ)। *Nature*। **347** (6294): 662–665। এসটুসিআইডি 4267494। ডিওআই:10.1038/347662a0। বিবকোড:1990Natur.347..662D।
4. ↑  Rapp R.P.; Watson E.B. (১৯৯৫)। "Dehydration Melting of Metabasalt at 8–32 kbar: Implications for Continental Growth and Crust-Mantle Recycling"। *Journal of Petrology*। **36** (4): 891–931। ডিওআই:10.1093/petrology/36.4.891। বিবকোড:1995JPet...36..891R।
5. ↑  Defant M.J.; Kepezhinskas P. (২০০১)। "Evidence suggests slab melting in arc magmas"। *Eos*। **82** (6): 65–69। ডিওআই:10.1029/01EO00038। বিবকোড:2001EOSTr..82...65D।
6. ↑  Drummond M.S.; Defant M.J. (১৯৯০)। "A model for Trondhjemite-Tonalite-Dacite Genesis and crustal growth via slab melting: Archean to modern comparisons"। *Journal of Geophysical Research: Solid Earth*। **95** (B13): 21503–21521। ডিওআই:10.1029/JB095iB13p21503। বিবকোড:1990JGR....9521503D।
7. ↑  Martin H.; Smithies R.H.; Rapp R.; Moyen J.-F.; Champion D. (২০০৫)। "An overview of adakite, tonalite–trondhjemite–granodiorite (TTG), and sanukitoid: relationships and some implications for crustal evolution" (পিডিএফ)। *Lithos*। **79** (1–2): 1–24। ডিওআই:10.1016/j.lithos.2004.04.048। বিবকোড:2005Litho..79....1M।
8. ↑  "R. P. Rapp and N. Shimizu, *Arc Magmatism in Hot Subduction Zones: Interactions Between Slab-Derived Melts and the Mantle Wedge, and the Petrogenesis of Adakites and High-Magnesian Andesites (HMA)* Conference abstract"। ২০০৬-০৫-১৪ তারিখে মূল থেকে আর্কাইভ করা। সংগ্রহের তারিখ ২০০৭-০৯-২৪।
9. ↑  Chung, Sun-Lin; Liu, Dunyi; Ji, Jianqing; Chu, Mei-Fei; Lee, Hao-Yang; Wen, Da-Jen; Lo, Ching-Hua; Lee, Tung-Yi; Qian, Qing (২০০৩-১১-০১)। "Adakites from continental collision zones: Melting of thickened lower crust beneath southern Tibet"। *Geology* (ইংরেজি ভাষায়)। **31** (11): 1021–1024। আইএসএসএন 0091-7613। ডিওআই:10.1130/G19796.1।
10. ↑  Lebedev, V.A.; Vashakidze, G.; Parfenov, A.V.; Yakushev, A.I. (২০১৯)। "The origin of adakite-like magmas in the modern continental collision zone: evidence from Pliocene dacitic volcanism of the Akhalkalaki lava plateau (Javakheti highland, Lesser Caucasus)"। *Petrology*। **27** (3): 307–327। এসটুসিআইডি 195217070। ডিওআই:10.1134/S0869591119030056।
11. ↑  Sajona, F.G.; Bellon, H.; Maury, R.C.; Pubellier, M.; Cotten, J.; Rangin, C. (১৯৯৪)। "Magmatic response to abrupt changes in geodynamic settings: Pliocene—Quaternary calc-alkaline and Nb-enriched lavas from Mindanao (Philippines)"। *Tectonophysics*। **237** (1–2): 47–72। ডিওআই:10.1016/0040-1951(94)90158-9। বিবকোড:1994Tectp.237...47S।